આજે કોઈ સ્ત્રીને લગ્ન કરીને સાસરે જવું પડે, સરનેમ બદલવી પડે તે જાણે તેમના પર થતો કોઈ મોટો અત્યાચાર હોય તેવી રીતે ટ્રીટ કરવામાં આવે છે. તમે ગમે તેટલા ધમપછાડા કરો એ આદિકાળથી ચાલી આવતી પ્રથા છે, જે ક્યારેય નહિ બદલાય. હું તેની તરફેણ નથી કરતો કે નથી તેનો વિરોધ કરતો, પણ મુખ્ય વાત એ છે કે લેટ ઇટ ડીસાઈડ બાય એન ઈન્ડીવીડયુલ. તે વ્યક્તિગત બાબત છે તો વ્યક્તિગત રીતે એમને જ નક્કી કરવા દો, અહિયાં સ્ત્રી સમાજ કે નારી શક્તિ જેવા ભારેખમ શબ્દો વાપરી ને પુરુષ અને સ્ત્રી વચ્ચે અડચણરૂપ ના બનો ! દરેક સ્ત્રી કે પુરુષ પોતે નક્કી કરવા સમર્થ છે, કે તેમની સાથે જે થઇ રહ્યું તે સાચું છે કે ખોટું. તેમણે તે બદલવું જોઈએ કે નહિ. તમે તમારી ટાંગ ત્યાં ના અડાડો.